laion/Wikipedia-Exotic huggingface dataset:
Indriya

Indriya ehk võime (sanskriti ja paali keeles indriya; tiibeti keeles dbang po; hiina keeles 根 gen; jaapani keeles kon) on hinduismis ja budismis inimese psühhofüüsilised funktsioonid, mis on seotud meeleorganite, ihu talitluse ning teadvuse ja virgumisega. Budismi praktikas on see oluline vaimne võime või kontrolliv tegur. Mõiste "indriya" viitab veedade jumalale Indra (budismi traditsioonis Śakra), kontrollivale või valitsevale võimele või tegurile. Sõltuvalt kontekstist võib indriya viidata ühele viiest vaimsest tegurist; ühele kuuest tunnetuslikust tegurist; ühele kahekümne kahest kontrollivast tegurist. Paali kaanoni Sutta pitakas esinevad viis vaimset tegurit (pañc' indriyāni) enamasti järgmiselt: usk, usaldus, veendumus (saddhā); energia, vägi (viriya); teadlikkus, kohalolek, teadvelolek (sati); keskendus, meditatsioon (samādhi); mõistus, arusaamine (pañña). Tasakaal on oluline. Usk ehk veendumus peaks olema tasakaalustatud mõistuse ehk arusaamisega ja niisamuti peaks energia ehk vägi olema tasakaalustatud meelerahu ehk püsiva keskendumisega. Pidev teadlikkus peaks selle kõige suhtes olema kogu aeg aktiivne. Neid tegureid kontrollivad ja jälgivad viis vaimset jõudu (pañcabalāni): usu või veendumuse jõud (saddhā bala) ei lase kahelda; energia või väe jõud (viriya bala) ei lase laisaks minna; teadlikkus (sati bala) ei lase laiali valguda; keskendumine (samādhi bala) ei lase segada; mõistus või arusaamine (pañña bala) ei lase rumalaks jääda.  Pikemalt artiklis Viis takistust Põhjaikumalt on seda käsitletud Visuddhimaggas.. Tunnetuslikud tegurid on vastavuses viie tunnetusliku meelega ning meele enda ehk mõtlemisega järgmiselt: nägemine (cakkh-indriya) kuulmine (sot-indriya) haistmine (ghān-indriya) maitsmine (jivh-indriya) puudutamine (kāy-indriya) meel ehk mõtlemine (man-indriya)  Pikemalt artiklis Võimete vallad Abhidhammapiṭakas tuuakse esile kakskümmend kaks fenomenoloogilist ehk kontrollivat tegurit (bāvīsati indriyāni) järgmiselt: kuus tunnetuslikku tegurit silma/nägemise tegur (cakkh-indriya) kõrva/kuulmise tegur (sot-indriya) nina/haistmise tegur (ghān-indriya) keele/maitsmise tegur (jivh-indriya) keha/puudutamise tegur (kāy-indriya) meele/mõtlemise tegur (man-indriya) kolm füüsilist tegurit naiselikkus (itth-indriya) mehelikkus (puris-indriya) elusamus ehk vitaalsus (jīvit-indriya) viis tundmuste tegurit füüsiline mõnu (sukh-indriya) füüsiline valu (dukkh-indriya) vaimne nauding (somanassa-indriya) vaimne piin (domanass-indriya) tasakaal (upekhha-indriya) viis vaimset tegurit usk (saddha) vägi (viriy-indriya) teadlikkus (sat-indriya) keskendus (samādhi) mõistus (paññ-indriya) kolm lõpliku teadmise tegurit teadmise omandamine (anaññāta-ñassāmīt-indriya) teada saamine (aññ-indriya) lõplik teadmine (aññātā-vindriya) Virgumise tegurid SN 48.10, SN 48.51, SN 48.43 jm. AN 6.55 Visuddhimagga, IV, § 47-49. Käesolevas artiklis on kasutatud "Ida mõtteloo leksikoni" materjale.
Gene Autry

Orvon Grover Autry (tuntud kui Gene Autry; 29. september 1907 Tioga, Texas – 2. oktoober 1998 Los Angeles, California) oli USA laulja ja näitleja. Ta oli tuntud kinolina esimese "laulva kauboina". 1920. aastate lõpus alustas Autry karjääri lauljana. 1929. aastal sõlmis ta lepingu Columbia Recordsiga. Autry oli kantrimuusika üks tähtsamaid pioneere. Tema tuntumad laulud olid "Back in the Saddle Again" ja "At Mail Call Today", kuid tänapäevani tuntakse Autryt tema jõululaulude poolest, tema esitatud tunumate jõululaulude hulka kuuluvad "Rudolph, the Red-Nosed Reindeer", "Frosty the Snowman", "Here Comes Santa Claus" ja "Up on the House Top". Filmides hakkas Autry mängima 1930. aastate keskpaigas. Aastatel 1934–1953 mängis ta kokku 93 filmis, millest enamik olid vesternid. Kõigis filmides kehastas ta iseennast "laulva kauboina". Autry pidas ennast ise viletsaks näiteks. Eriti abitu oli ta suudlusstseenides, siis kasutasid lavastajad traditsioonilist trikki, näiteks diskreetselt kõrvale vaatavat hobust. Vaatamata sellele, olid tema filmid USA-s tohutult populaarsed. Aastatel 1940–1956 esines ta enda raadiosaates "Gene Autry's Melody Ranch" ja aastatel 1950–1956 telesaates "The Gene Autry Show". Autry on ainus, kellel on Hollywoodi kuulsuste alleel omanimeline täht kõigis viies kategoorias – filmi, televisiooni, helisalvestuse, raadio ja elavesituse alal. 1969. aastal võeti ta Kantrimuusika Kuulsuste Halli liikmeks. Oklahoma osariigis asub tema auks nimetatud linn. 1961. aastal asutas ta pesapalliklubi Los Angeles Angels ning oli aastatel 1960–1998 selle omanik. 1988. aastal asutas ta Los Angeleses muuseumi Autry Museum of the American West, mis keskendub Ameerika Lääne ajaloole ja kultuurile. Ametlik koduleht Gene Autry andmekogus IMDb (inglise)
Horenka

Horenka on küla Ukrainas Kiievi oblastis Butša rajoonis, Kiievi loodepiiril. 2022. aasta 14. märtsil sai külas surmavalt haavata käimasolevat sõda kajastanud telekanali Fox News 55-aastane operaator Pierre Zakrzewski. Danielle Wallace; Greg Norman (15.03.2022). "Fox News cameraman Pierre Zakrzewski killed in Ukraine". foxnews.com (inglise). Fox News Channel. Vaadatud 15.03.2022. Fox News journalist Benjamin Hall was with Zakrzewski while newsgathering and was also injured. Hall remains hospitalized, Scott said. Alex Werpin (15.03.2022). "Fox News Cameraman Pierre Zakrzewski Killed in Ukraine". hollywoodreporter.com (inglise). The Hollywood Reporter. Vaadatud 15.03.2022.  Horenka – pildid, videod ja helifailid Wikimedia Commonsis
Borodjanka

Borodjanka pommitamine Borodjanka (ukraina keeles Бородянка) on alev Ukrainas Kiievi oblastis Butša rajoonis. Kuni 2020. aastani oli see Borodjanka rajooni halduskeskus. Tarass Ševtšenko kuju Borodjankas 2020. aastal Sõjategevuses kannatada saanud elumaja 2022. aasta aprillis Чисельність наявного населення України на 1 січня 2019 року, vaadatud 1.07.2019.
André Rieu

André Léon Marie Nicolas Rieu (sündinud 1. oktoobril 1949 Maastrichtis) on Hollandi viiuldaja ja dirigent, kes lõi valssi mängiva Johann Straussi Orkestri, mis esitab koos solistidega nii vanemaid kui ka uuemaid popp-palasid, alates ooperiaariatest kuni viimaste hittideni.  André Rieu – pildid, videod ja helifailid Wikimedia Commonsis
Ludwig I (Baden)

Ludwig I (9. veebruar 1763 – 30. märts 1830) sai Badeni suurhertsogiks 8. detsembril 1818. Ta oli oma eelkäija Karl Ludwig Friedrichi onu ja tema surm tähistas Badeni koja Zähringite liini lõppu. Talle järgnes tema poolvend Leopold. Ta kindlustas 1820. aastal Freiburgi Ülikooli püsimajäämise, pärast seda kutsuti ülikooli Albert-Ludwigi ülikooliks. Ta asutas 1825. aastal ka Polytechnische Hochschule Karlsruhe. See on vanim tehnikakool Saksamaal. Ludwigi surm 1830. aastal tekitas palju kuulujutte. Tema surm tähendas ka tema Badeni suguvõsa väljasuremist. Pärand läks seejärel suurhertsog Karl Friedrichi ja Luise Karoline von Hochbergi (morganaatilise) abielu lastele; Luisele loodi Karl Friedrichi isiklikul palvel Austria aadlis Hochbergi krahvinna tiitel. Pärast Ludwigi surma arutati palju salapärase 17-aastase Kaspar Hauseri üle, kes oli 1828. aastal otsekui eikusagilt välja ilmunud. Seitseteist aastat tagasi oli tulevase suurhertsog Karli ja tema prantslannast naise Stéphanie de Beauharnais' esimene poeg surnud asjaoludel, mida hiljem kujutati salapärastena. Sel ajal ja praegugi (2007. aastal) spekuleeriti, et Hauser, kes suri (võib-olla mõrvati) 1833. aastal, oli see laps. Koos arhitekt Friedrich Weinbrenneriga hoolitses Ludwig I enamiku klassitsistlike hoonete ja püramiidi ehitamise eest Karlsruhe kesklinna. Ludwigil oli oma armukese Katharina Werneriga (1818. aastast Langensteini ja Gondelsheimi krahvinna) üks ellujäänud vallastütar, krahvinna Louise von Langenstein und Gondelsheim (1825–1900), kes abiellus 1848. aastal Rootsi aristokraadi Douglase krahvi Carl Israeliga (1824–1898).
BMW M67

BMW M67 oli sõiduauto diiselmootor, mida kasutati BMW 7. seeria mudelitel. Seda tutvustati esmakordselt 1998. aastal ja seda kasutati kuni 2009. aastani. Mootor on V-asetusega 8-silindriline turboga diiselmootor, mis kasutab kahte ülaasetusega nukkvõlli ja millel on 32 klappi. See oli esimene kahe turboga ja vahejahutiga varustatud V8 diiselmootor, mis võeti kasutusele luksusautol. 3,9-liitrine versioon võitis 1999. ja 2000. aastal rahvusvahelise aasta mootori auhinna kategooria 3–4-liitriste mootorite kategoorias. Hiljem asendati 8-silindriline M67 6-silindrilise N57 mootoriga.
Teresin (Sochaczewi maakond)

Teresin on küla Poolas Masoovia vojevoodkonnas Sochaczewi maakonnas. See asub umbes 40 km pealinnast Varssavist läänes ning 13 km maakonna halduskeskusest Sochaczewist idas. Külas elab 2020. aasta seisuga 2804 inimest.
Hannes Niid

Hannes Niid (sündinud 30. septembril 1989 Hiiumaal) on Eesti ettevõtja. Hannes Niid alustas kooliteed 1997. aastal Saue Gümnaasiumis, keskhariduse lõputunnistuse sai 2010. aastal Tallinna Vanalinna Täiskasvanute Gümnaasiumist. Seejärel õppis lühikest aega Estonian Business Schoolis. 2009. aastal asutas Hannes Niid ettevõtte HVK Business OÜ, mille peamisteks tegevusaladeks olid hulgi- ja jaekaubandus ja IT-teenused. 2013. aastal asutas ta ettevõte Gamekeys OÜ, mis korraldas mängukoodide jaemüüki veebiplatvormil Punktid.ee ja 2021. aastal tehnoloogiaettevõtte Punktid Technologies AS. Hannes Niid Inforegister Eestis tegutsev arvutimängude e-pood suundub börsile Delfi Ärileht, 16.03.2022. Oodata on uut IPOt: Marat Kasparovi favoriit tahab börsile tulla Äripäev, 16.03.2022. Tuntud investorid värsketest IPOdest: TextMagic meelitab, kohvifirma jätab külmaks Äripäev, 08.12.2021. Ka uue aasta algul on Tallinna börsile oodata vähemalt üht IPO-t Geenius, 23.11.2021. IPOdroomil võistlemine jätkub täie hooga Äripäev, 22.11.2021. Eesti videomängude müügiidu sihib Tallinna börsi Geenius, 21.07.2021. Eesti videomängu müügiidu lõikas koroonaajast miljonikäibe, poti juurde kutsutakse uued investorid Geenius, 08.04.2021. Video: Eestis testiti, kas pikema vastlaliu teeb PlayStation 5 või PlayStation 4 Geenius, 16.02.2021. Ettevaatust: Eestis levib ohtlik petuskeem, mis puudutab eelkõige Steami kinkekaarte Geenius, 16.04.2020. Koroonaviiruse mõju: Eestis on hüppeliselt kasvanud mängude ja konsoolide müük Geenius, 19.03.2020. Tänaku efekt: “WRC 8” tõukas esimest korda Eesti ajaloos “FIFA” septembri kõige popima mängu kohalt Geenius, 10.09.2019. PlayStation Plus muutub peagi kallimaks. Kas ja kuidas muutuvad hinnad Eestis? Geenius, 05.06.2019. Punkti.ee juhataja selgitab, mida muudab Ubisofti uus PC-mängude koodimüük Eesti mängija jaoks. Geenius, 06.05.2019. Veebiportaal Punktid.ee
María Blanchard

María Gutiérrez-Cueto Blanchard (6. märts 1881, Santander – 5. aprill 1932, Pariis) oli Hispaania maalikunstnik. Ta oli tuntud kui kubismi unikaalse stiili väljaarendaja. Teda peetakse kubismi suurimaks ja olulisemaks naiskunstnikuks. María Blanchard sündis 6. märtsil 1881 Santanderis, Hispaanias. María sündis mitme terviseprobleemiga, mis oli põhjustatud kunstniku ema raseduse ajal hobuselt maha kukkumisest. See väärareng, küfoskolioos ehk kõvervildakselgsus, mõjutas suurt osa tema elust. Tema kasv oli pidurdunud ja ta kõndis longates, millega kaasnes koolikiusamine. Varases elueas kogetud emotsionaalset valu näeb ka tema tööde temaatikas. Blanchard otsustas kunsti kasuks, et väljendada enda valu. Vanemate poolt julgustatuna, reisis ta 1903. aastal Madridi, et õppida Emilio Sala käe all, kelle joonistamise täpsus ja värviküllus mõjutasid Blanchardi esimesi kompositsioone. Peale Blanchardi isa surma 1904. aastal, kolis tema perekond Madridi.1906. aastal läks Blanchard õppima Fernando Álvarez de Sotomayori juurde ning võttis osa San Fernando Kuningliku Akadeemia Kaunite Kunstide näitusest. Kaks aastat hiljem osales ta uuesti, võites teose “Los primeros pasos” maalimise eest kolmanda auhinna. Samal aastal kolis ta Manuel Benedito töökotta. Santanderi provintsi nõukogu ja tema kodulinna linnavolikogu määras Blanchardile stipendiumid, mida ta kasutas õpingute jätkamiseks Pariisis. Blanchard oli peamiselt tegev kubismis. Kahe maailmasõja vahelisel perioodil otsustas ta aga naasta kujutava kunsti juurde, mis oli talle iseloomulikum. Tema liikumine läbi kubismi andis talle võimaluse muuta värvikasutust, mis aitas kaasa tema hilisema loomingu rikastumisele. Enda elu ajal ei jõudnud María Blanchard analüütilise kubismi vormi ja tunnuste lahkamiseni, kuid eeldas, et see omandab kubistliku mõju ning assimileeris selle enda loomingusse läbi sügavate värvide. Mitmed Blanchardi selle ajastu maalid on kuulsad, näiteks "Mujer con abanico" (1916, “Naine lehvikuga”, Reina Sofía Kunstikeskus, Madrid), "Naturaleza muerta" (1917, “Natüürmort”) ja "Mujer con guitarra" (1917, “Naine kitarriga”). Need teosed on kunstniku intensiivsete õpingute näideteks, mille ta oli teostanud enda loomingus, objektide või modellide, anatoomia ja värvide tasakaaluga. Peale seda etappi naaseb Blanchard kujundlike tehnikate juurde, loobumata avangardi panusest. "La comulgante" (1914) "Naturaleza muerta cubista" (1917) "La bretonne" (1928) "Mujer con abanico" (1916) "Roubaix" (1924) "María Blanchard". AWARE Women artists / Femmes artistes. Vaadatud 24.02.2022. López Sobrado, Esther. "Diccionario biográfico España". Vaadatud 27.02.2022. Kendig, Diane. "SPEAKING OF MARIA BLANCHARD". Vaadatud 23.02.2022. "Spanish Painters: María Blanchard (1881-1932)". Vaadatud 23.02.2022. "María Blanchard". Vaadatud 23.02.2022. "María Blanchard". www.heatherjames.com. Originaali arhiivikoopia seisuga 25. aprill 2016. Vaadatud 23.02.2022. "María Blanchard". Vaadatud 25.02.2022. "María Blanchard". Vaadatud 22.02.2022.
Lasernivelliir

Lasernivelliir on mõõtmistel ja ehitustel kasutatav laseritaseme seade, mis koosneb laserkiire projektorist ja statiivist, mida saab vajadusel kinnitada statiivile. Komplekti kuulub lasernivelliir, statiiv, vastuvõtja ja mõõtelatt. Lasernivelliirile on sisse ehitatud aku, mille pealt seade töötab. Vastuvõtja töötab patareide pealt. Nivelliir on algelisem tööriist, võrreldes lasernivelliiriga. Lasernivelliiri tööpõhimõte pärineb 1970. aastate algusest. Lasernivelliire on 360° või 180° laserkiire ulatusega. Pöörlev lasernivelliir on arenenum lasernivelliiri tüüp, mis näitab 360° kraadist laserkiirt. Lasernivelliir kinnitatakse statiivile ja asetatakse tasasele pinnale. Statiivi küljes oleva mulli järgi reguleeritakse lasernivelliir loodi. Lasernivelliir lülitatakse sisse. Pöörlev lasernivelliir loodib ennast ise täpsemalt ära ja siis hakkab laserkiirt projekteerima 360° ulatuses. Sisetingimustes ei pea vastuvõtjat kasutama. Välitingimustes tuleb kasutada ka vastuvõtjat. Vastuvõtja kinnitatakse mõõtelati külge. Vastuvõtja lülitatakse sisse. Tuleb hakata vastuvõtjaga kiirt otsima. Kui vastuvõtja teeb ebaühtlast häält, on laserkiir vastuvõtja keskpunktis, natukene kõrgemal või madalamal. Vastuvõtja näitab ekraanil noolega, kas laserkiir on üleval- või allpool vastuvõtja keskpunktist. Kui vastuvõtja teeb ühtlast häält, tähendab see seda, et olete laserkiire õigel kõrgusel üles leidnud. redbacklasers, vaadatud 05.07.2022 aianduskool, vaadatud 05.07.2022 johnsonlevel, vaadatud 25.03.2022. Iseloodiva lasernivelliiri õppevideo, Räpina aianduskkool , Marko Laanes, vaadatud 05.07.2022
Aurutõke

Aurutõke on materjalikiht ehk isolatsioonikiht veeauru liikumise takistamiseks hoone piirdetarindisse. metall-lehed; klaaslehed; plastlehed; katusemembraanid. Kõrge niiskusega piirkondades, näiteks kasvuhoonetes, spaades või basseinidega ruumides ja vannitubades, soovitatakse aurutõkke paigaldamist. Väga külmas kliimas võib olla soovituslik polüetüleenplastist aurutõkete kasutamine isolatsiooni ja sisemise seinaplaadi vahele. Sel juhul tuleb sulgeda kõik õhulõhed mis tahes seina- ja laeõõnsustesse. Aurutõkke kiht ehk aurutõkkemembraan on oluline lamekatuse konstruktsiooni osa. Paigaldatakse köetava ruumi sisepinna lähedale ehk enne piirde soojusisolatsiooni, kuid lamekatuse soojustuskihi sisepinnast mitte kaugemal kui 1/4 soojustuskihi paksusest. Aurutõke peab toimima ka õhutõkkena. Aurutõkkekiht peab olema piisava veeaurutakistusega ja materjali liitekohad peavad olema põhimaterjaliga samaväärse aurutihedusega. Paigaldamisega tuleb tagada, et niiskus ei liiguks katusekonstruktsiooni. Aurutõke jäetakse tihti paigaldamata, kuna kardetakse hoone umbseks muutumist. Aurutõke väldib niiskuskahjustusi. Aurutõkke materjalid on mitmesugused kiled ja bituumenpaberid. Aurutõke peab kõikjal olema pidev. Rebenenud ja katkised kohad tuleb paigata: tõke on vaja paigaldada ülekattega (~150 mm), omavahelised liitekohad ühendada kahepoolse teibiga või liimida kokku ehitusmastiksiga. Elektri- ja sidekaablid peavad asetsema aurutõkkest seespool. Aurutõkked võivad olla ehitatud erinevatest materjalidest. Lamekatuse ehitamisel kasutatakse põhiliselt kileaurutõkkeid, bituumenaurutõkkeid, fooliumaurutõkkeid, alumineeritud bituumenaurutõkkeid ja kuuma bituumeniga katuse aluskonstruktsioonile kleebitud vahtklaasi. Sellisel juhul täidab vahtklaas nii aurutõkke kui ka soojustuse otstarvet. "Aurutõke on kiht auru leviku takistamiseks". evari.ee. Vaadatud 16.03.2022. Narayan Shrouthy (6. detsember 2021). "What is a vapor barrier? Do my walls really need one?". Kukun. Originaali arhiivikoopia seisuga 31.03.2022. Vaadatud 24.03.2022. Juan Rodriguez (30. detsember 2018). "Are Vapor Barriers Required or Recommended?". thebalancesmb.com. Vaadatud 24.03.2022. Aedla,Margit (28.03.2017, 14:38). "Miks on vaja kasutada aurutõket? Väldi niiskuskahjustusi". delfi.ee. Vaadatud 16.03.2022.
Oleg Mitjajev (sõjaväelane)

Oleg Mitjajev (1974 Orenburg – 15. märts 2022 Mariupol) oli Venemaa sõjaväelane, kindralmajor. Philippe Naughton (16. märts 2022). "Fourth Russian General Killed in Ukraine as Putin's Losses Mount". thedailybeast.com (inglise). The Daily Beast. Vaadatud 17. märtsil 2022. Brown, Larisa; Rose, David (16. märts 2022). "Fourth Russian general killed, claims Ukraine". The Times (inglise). ISSN 0140-0460. Vaadatud 16. märtsil 2022. Heveli Tuisk (16. märts 2022). "UKRAINLASED SÕJARINDEL ⟩ Järjekordne Vene kindral hukkus lahingus". ERR. Vaadatud 16. märtsil 2022.
Vorzel

Vorzel (ukraina keeles Ворзель) on alev Ukrainas Kiievi oblastis Butša rajoonis. Elanike arv on 2021. aasta seisuga 6766. Aastal 2019 oli elanikke 6441 ja 2001. aastal 6152. Чисельність наявного населення України на 1 січня 2019 року, vaadatud 1.07.2019.
ICA Gruppen AB

ICA Gruppen AB on Rootsi jaemüüja, kes keskendub toidule ja tervisele. Kontsernile kuuluvad ka pank, kinnisvaraosakond ja apteegikett. Ettevõte asutati 1938. aastal, lähtudes ärimudelist, mille Hakonbolagen võttis kasutusele 1917. aastal.
Kessu ja Tripp

"Kessu ja Tripp" on Robert Vaidlo kirjutatud lasteraamat. Raamatu peategelased on Kessu ja Tripp. Kessu ja Tripp : [jutustus : koolieelikutele] / Robert Vaidlo ; [illustreerinud A. Paistik] Tallinn : Eesti Raamat, 1988 Kessu ja Tripp : [jutustus] / Robert Vaidlo ; [kunstiliselt kujundanud Avo Paistik ; sarja kujundanud Piret Niinepuu-Kiik] [Tallinn] : Tänapäev, 2002. ISBN 9985620348 Kessu ja Tripp : [jutustus] / Robert Vaidlo ; pildid joonistanud Kirke Kangro ; [toimetanud Ann Aruvee ; kujundanud Epp Marguste] 3., uuesti illustreeritud tr. Tallinn : TEA Kirjastus, 2010. ISBN 9789985719619
Savivärv

Savivärv on kergesti paigaldatav looduslik värv. Savivärv sisaldab erinevate koostiosadega savi, kaoliini, tärklist ning peeneteralist kvartsliiva. Savivärv ei sisalda säilitusaineid, lahusteid ega biotsiide. Savivärvid sobivad erinevatele sisepindadele (puidupinnad; puit-, kips-, kipskiudplaadid; kivi, tellis; savi-, lubi- jt. mineraalkrohvid, betoonplokid, Aeroc plokk, Fibo plokk jne.). Savivärv ei sobi niiskesse keskkonda. lõhnatu ega sisalda lenduvaid orgaanilisi ühendeid ega sünteetilisi liim- ja säilitusaineid ei takista aluspinna veeaurusiduvust lihtne paigaldada sobib seinte ja lagede katmiseks interjööris ei sobi niisketesse ruumidesse (kelder, dušinurk) ei sobi läikivate mitteimavate pindade värvimiseks (klaas, metall, jt) Savivärvidega kaetud pinnad on matid, pastelsed ega peegelda valgust. Savivärv on hea katvusega ja lisab isikupära ka siledatele pindadele, jättes pinnale kerge struktuuri. Savivärv pärsib hallituse teket ning sobib allergikutele. Eri partiides võivad esineda vähesed toonierinevused. Kvartsiliiv annab kerge sädeluse Savivärvi tooni saab muuta, kombineerides erinevaid naturaalseid savisid. aluspinna temperatuur peab olema kõrgem kui 5°C õhu temperatuur peab olema üle 5°C aluspind peab olema kuiv, imav, ning puhas tolmust, värvidest (akrüül, õli jt. mitteimavad siledad, läikivad värvid) ja määrdeainetest (õlid, rasvad jne) Savivärvi valmistamiseks tuleb pulbrile vähehaaval vett lisada, samal ajal mikserdades, kuni massist saab ühtlane pasta. Seejärel tuleb lisada kogu ülejäänud vesi ning korralikult segada. Juhul kui värv tundub tükkis, tuleb pastal lasta seista 15 minutit ja seejärel mikserdada uuesti. Samaga tuleb jätkata kuni tükid on kadunud. Enne aluspinnale kandmist tuleb värvil lasta seista vähemalt 30 minutit. Hästi imavad aluspinnad (savi- ja lubikrohvid jt.) tuleks eelnevalt kruntida, et tagada ühtlane nake ja imavus. Teiste pindade puhul on kruntmine soovituslik. Pinnale tuleb värv kanda kahes kihis, et aluspind ei jääks läbi kumama. Kui aluspind on imav, tuleb esimese kihi värv segada vedelam. Mitteimva aluspinna puhul tuleks esimese kihi värvi segada paksem, et katvus oleks parem ja ühtlasem. Enne teise kihiga alustamist peab esimene kiht olema kuivanud. Pintsliga värvides tuleb kasutada erisuunalisi tõmbeid. Ühes suunas pintseldades võib värv olenevalt aluspinnast sellega segunema hakata ning tooni muuta. Rulliga värvimisel tuleb pind katta nii, et rulli serva jutid ei oleks nähtavad. Ka rulliga värvides ei tohi ühte kohta liiga kaua töödelda. Pigem tuleb värvi ühtlane pind saavutada järgmises kihis. "savivärv". safran.ee. Originaali arhiivikoopia seisuga 28.10.2019. Vaadatud 17.03.2022. "Savivärv" (PDF). Originaali (PDF) arhiivikoopia seisuga 17.03.2022. Vaadatud 17.03.2022. "What is claypant?". earthborn.co.uk. Vaadatud 13.04.2022. "savivärvid". meistri.ee. Vaadatud 17.03.2022.
Mont Ventoux

Mont Ventoux (Provence'i murdes Ventor) on mägi Prantsusmaa lõunaosas Provence'is Vaucluse'i departemangus Carpentras'st 20 km kirdes. Mäe kõrgus on 1910 meetrit. Kuigi Ventoux on geoloogiliselt osa Alpidest, peetakse seda väljaspool asuvaks (selle ümber pole võrreldava suurusega mägesid ja see asub Alpide peaahelast märkimisväärses kauguses). 26. aprillil 1336 ronis mäe otsa Itaalia kirjanik Francesco Petrarca ning seda sündmust peetakse alpinismi alguseks. Alates 1958. aastast on Ventoux olnud mitmel korral Tour de France'i etapi finišipaik.  Mont Ventoux – pildid, videod ja helifailid Wikimedia Commonsis